Γιώργος Παράσχος

Ο Γιώργος Παράσχος (γεννήθηκε στις 23 Αυγούστου 1952 στη Θεσσαλονίκη) είναι Έλληνας παλαίμαχος διεθνής ποδοσφαιριστής από τη Μακεδονία και πρώην προπονητής στην Ελλάδα. Αγωνιζόταν ως αμυντικός και αμυντικός μέσος, με συνολικά τις 314 συμμετοχές στο πρωτάθλημα Α΄ Εθνικής, κυρίως με την Καστοριά.

 Ποδοσφαιρική καριέρα 
 Σε συλλογικό επίπεδο 
Ως ποδοσφαιριστής ξεκίνησε την καριέρα του από την ακαδημία του ΠΑΟΚ το 1967. Έγινε επαγγελματίας το 1971 και το 1974 μεταπήδησε στην Καστοριά, με την οποία αγωνίστηκε ως το 1985, με μια μικρή διακοπή για ένα εξάμηνο την περίοδο 1983-84, όταν φόρεσε τη φανέλα του Απόλλωνα Καλαμαριάς. Ήταν μέλος και αρχηγός  της ομάδας της Καστοριάς που κατέκτησε το κύπελλο Ελλάδας του 1980, επικρατώντας στον τελικό του Ηρακλή Θεσσαλονίκης με σκορ 5-2 και την επόμενη περίοδο αγωνίστηκε στο κύπελλο Κυπελλούχων.

 Στις εθνικές ομάδες 
Ο Γιώργος Παράσχος αγωνίστηκε συνολικά 4 φορές με την εθνική Ελλάδας. Η πρώτη συμμετοχή του ήταν στις 21 Σεπτεμβρίου 1977 σε φιλικό αγώνα εναντίον της Ρουμανίας που πραγματοποιήθηκε στο Βουκουρέστι, όταν υπό τις οδηγίες του Αλκέτα Παναγούλια πέρασε ως αλλαγή στη θέση του Σπύρου Λιβαθηνού με το ξεκίνημα του δευτέρου ημιχρόνου.

Αγωνίστηκε επίσης εναντίον της Γιουγκοσλαβίας για το Βαλκανικό κύπελλο (16/11/1977, 0-0), στη μεγάλη εκτός έδρας νίκη επί της Δανίας με 1-0 για τα προκριματικά του Παγκοσμίου Κυπέλλου του 1982 (15/10/1980), καθώς και στον αγώνα προς τιμήν του Μίμη Δομάζου εναντίον της Αυστραλίας στη Λεωφόρο (11/11/1980, 3-3), ο οποίος ήταν ο μοναδικός στον οποίο αγωνίστηκε και στα 90 λεπτά.

 Στατιστικά στοιχεία ανά περίοδο 
ΠερίοδοςΣύλλογοςΣυμμετοχέςΤέρματα1971-72 ΠΑΟΚ401972-73 ΠΑΟΚ601973-74 ΠΑΟΚ1974-75 Καστοριά3201975-76 Καστοριά3021976-77 Καστοριά3311977-78 Καστοριά3311978-79 Καστοριά3221979-80 Καστοριά3301980-81 Καστοριά3401981-82 Καστοριά3411982-83 Καστοριά3111983-84 (α΄) Απόλλων Καλαμαριάς1201983-84 (β΄) ΚαστοριάΒ΄ Εθνική1984-85 ΚαστοριάΒ΄ ΕθνικήΣύνολο Α΄ Εθνικής3148ΠερίοδοςΕθνικές ομάδεςΣυμμετοχέςΤέρματα1977-198040

 Προπονητική καριέρα 
Εργάστηκε ως προπονητής για πρώτη φορά το 1994 στην Αναγέννηση Καρδίτσας και μέχρι σήμερα έχει βρεθεί στους πάγκους διαφόρων ελληνικών συλλόγων, ενώ το 1998 μετέβη στην Κύπρο για λογαριασμό του ΑΠΟΕΛ.

Τη μεγαλύτερη χρονικά και πιο επιτυχημένη θητεία είχε στη Χαλκηδόνα, την οποία ανέβασε στην Α΄ Εθνική το 2002-03 και στην οποία παρέμεινε πέντε περιόδους, εξασφαλίζοντας ακόμη και την έξοδο της ομάδας στο κύπελλο ΟΥΕΦΑ (όπου αγωνίστηκε ως Ατρόμητος, μετά τη συγχώνευση με την ομάδα του Περιστερίου).

Στις 18 Απριλίου του 2013 κι έπειτα από απουσία έξι ετών, βρέθηκε ξανά στην τεχνική ηγεσία του Ατρόμητου, από την οποία αποχώρησε στις 22 Σεπτεμβρίου 2014.Τέλος ο Παράσχος από Ατρόμητο, www.sport-fm.gr

Τον Μάρτιο του 2015 ανέλαβε προπονητής στον Πλατανιά. Στις 20 Απριλίου του 2016 το συμβόλαιό του με την ομάδα των Χανίων ανανεώθηκε για έναν ακόμη χρόνο. Στις 12 Οκτωβρίου του 2017 η συνεργασία του με τον Πλατανιά λύθηκε.

Στις 12 Δεκεμβρίου του 2017 ανακοινώθηκε η έναρξη συνεργασίας του με τον Απόλλωνα Σμύρνης. Στις 14 Μαΐου του 2018 η συνεργασία του με τον Απόλλωνα Σμύρνης τερματίστηκε.

Στις 12 Νοεμβρίου του 2018 ανέλαβε προπονητής στον Αστέρα Τρίπολης.

 Τίτλοι 
 Ως ποδοσφαιριστής
 Κύπελλο Ελλάδος: 1980

 Παραπομπές 

 Εξωτερικοί σύνδεσμοι 

 http://www.rsssf.com/tablesg/grk84.html
 http://www.epo.gr/ethniki/downloads/ethniki_andrwn_1976-80.pdf

Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Αμυντικοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Καστοριάς
Κατηγορία:Ποδοσφαιριστές Απόλλων Καλαμαριάς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Προπονητές ποδοσφαίρου Α.Ο. Τρικάλων
Κατηγορία:Προπονητές ποδοσφαίρου Α.Σ. Αναγέννησης Καρδίτσας 1904
Κατηγορία:Προπονητές ποδοσφαίρου Α.Ο. Καβάλα
Κατηγορία:Προπονητές ποδοσφαίρου Ηρακλή Θεσσαλονίκης
Κατηγορία:Προπονητές ποδοσφαίρου ΑΠΟΕΛ
Κατηγορία:Προπονητές ποδοσφαίρου Άρη Θεσσαλονίκης
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Πανηλειακού
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Ακράτητου Άνω Λιοσίων
Κατηγορία:Προπονητές ποδοσφαίρου Χαλκηδόνας
Κατηγορία:Προπονητές ποδοσφαίρου Ατρόμητου Αθηνών
Κατηγορία:Προπονητές ποδοσφαίρου ΠΑΟΚ
Κατηγορία:Προπονητές ποδοσφαίρου ΟΦΗ
Κατηγορία:Προπονητές ποδοσφαίρου Α.Ο. Ξάνθης
Κατηγορία:Προπονητές ποδοσφαίρου Πανιωνίου
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Α.Ο. Πλατανιά
Κατηγορία:Προπονητές ποδοσφαίρου Αστέρα Τρίπολης
Κατηγορία:Προπονητές Σούπερ Λιγκ Ελλάδας
Κατηγορία:Έλληνες προπονητές ποδοσφαίρου στο εξωτερικό
Κατηγορία:Μακεδόνες